EXERCICIS MOVIMENT CIRCULAR UNIFORME
1. Una atracció de fira dona 5 voltes en 2 minuts. Si el diàmetre és de 7 m, calcula:
a) La velocitat angular en unitats del SI i la velocitat lineal.
b) L'angle i espai recorregut en els tres minuts i en una hora.
c) El període i la freqüència del moviment.
d) La velocitat lineal d'un punt situat a 10 cm del centre.

2. El diàmetre d'una roda és de 18 cm, i gira amb una velocitat de 500 rpm. Es demana:
a) Velocitat angular en unitats SI i la velocitat lineal.
b) Voltes donades, espai recorregut i angle traçat en 5 minuts.
c) Velocitat lineal d'un punt que es troba a 1 cm del centre.
d) Període i freqüència.

3. Calcula:
a) La velocitat angular i lineal de la Lluna.
b) L'espai recorregut i l'angle traçat per ella en 1 h. 
Dades: distància mitjana Terra-Lluna 384000 km. Període de revolució de la Lluna al voltant de la Terra: 28 dies.

4. Calcula la velocitat angular i lineal d'un punt de l'Equador terrestre. Dades: diàmetre mitjà de la Terra: 12000 km. Període de rotació: 24 h

5.   Una roda es mou amb una velocitat angular de 70,8 rpm. Si el radi és 5,3 m, calcula:
a) velocitat angular en unitats SI (rad/s)
b) La velocitat lineal.
c) L'espai recorregut en 10 minuts.

e) El nombre de voltes que dóna en 1 hora.
f) El període i la freqüència del moviment.
g) La velocitat lineal d'un punt situat a 40 cm del centre.

6. Calcula la velocitat angular de les tres manetes d’un rellotge.

7. Un cotxe que circula per una corba de radi 80 m a velocitat constant experimenta una acceleració normal de 3,1m/s2. A quina velocitat lineal circula el cotxe? A quina velocitat angular?

8. Calcula l'angle recorregut en 5 s per un mòbil que té una velocitat lineal de 7 m/s i fa un moviment circular de radi 3,8m. Calcula l'acceleració normal del mòbil. 

9.  En un moviment circular i uniforme la velocitat lineal d'un punt de la perifèria és de 100 km/h. Si el diàmetre és de 50 m, calcula:
a) Velocitat angular.
b) Angle descrit i espai recorregut en mitja hora.
c) Velocitat en rpm.
d) Velocitat lineal d'un punt situat a 15 m del centre.
e) Freqüència i periode.
